ICN เผยบ.ร่วมทุนรับติดตั้งวงจรกรองสัญญาณ 850MHz มูลค่า 1.84 พันลบ. จ่อเซ็นสัญญาก.ค.นี้
ICN เผยบ.ร่วมทุน “TKI Consortium” คว้างานติดตั้งวงจรกรองสัญญาณ 850MHz มูลค่า 1.84 พันลบ. จาก "กสท โทรคมนาคม" จ่อเซ็นสัญญาจ้างก.ค.นี้
ICN เผยบ.ร่วมทุน “TKI Consortium” คว้างานติดตั้งวงจรกรองสัญญาณ 850MHz มูลค่า 1.84 พันลบ. จาก "กสท โทรคมนาคม" จ่อเซ็นสัญญาจ้างก.ค.นี้
22 มิ.ย. 2563

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ระบุว่า บริษัทได้ร่วมกับบริษัท เทิร์นคีย์ คอมมูนิเคชั่น เซอร์วิส จำกัด ในนาม “TKI Consortium” ได้รับหนังสือยืนยันตกลงจ้างโครงการติดตั้งวงจรกรองสัญญาณย่านความถี่ 850 MHz ตามประกาศ กสทช. เรื่องแผนความถี่วิทยุกิจการโทรคมนาคมเคลื่อนที่สากล ย่านความถี่ 824-839/869-884 MHz และเรื่องแผนวิทยุกิจการเคลื่อนที่ ย่านความถี่ 885-895/930-840 MHz จากบริษํท กสท โทรคมนาคม จำกัด (มหาชน) โดยมีมูลค่ารวมของโครงการ 1.84 พันล้านบาท รวมภาษีมูลค่าเพิ่ม ซึ่งคาดว่าจะมีการลงนามสัญญาจ้างภายในเดือนก.ค.2563
ทั้งนี้ ICN มีสัดส่วนการดำเนินโครงการร้อยละ 49 ของมูลค่าโครงการ เป็นมูลค่า 903.63 ล้านบาท รวมภาษีมูลค่าเพิ่ม และบริษัท เทิร์นคีย์ คอมมูนิเคชั่น เซอร์วิส จำกัด มีสัดส่วนการดำเนินโครงการร้อยละ 51 ของมูลค่าโครงการ เป็นมูลค่า 940.51 ล้านบาท รวมภาษีมูลค่าเพิ่ม โดยมีระยะเวลาในการดำเนินงาน 420 วัน นับถัดจากวันลงนามในสัญญา และรับประกัน 5 ปี